**Ομιλία Φιλοξενουμένων στην Κατασκηνωτική Γιορτή Μαθητών στην Ποταμίτισσα, 9 Ιουλίου 2017**

Καλημέρα σας!

Σεβαστέ πατέρα Μιχαήλ, αγαπητοί γονείς και παιδιά.

Μας χωρίζουν θάλασσες, βουνά και χιλιάδες χιλιομέτρων. Αλλά η Ορθόδοξη πίστη μάζεψε όλους εμάς εδώ. Για τους πιστούς ανθρώπους δεν υπάρχουν εμπόδια. Και η δική μας παρουσία στην Κατασκήνωση είναι επιβεβαίωση για αυτό. Ήρθαμε από διάφορες χώρες: Ρωσία, Λευκορωσία, Πολωνία και Λιθουανία.

 Χάρη στη βοήθειά σας, στις προσευχές σας και στη φιλοξενία σας σήμερα είμαστε εδώ. Αυτή η Κατασκήνωση, η οποία είναι η ενσάρκωση του ονείρου του πατρός Γεωργίου, τον οποίο όλοι εμείς αγαπάμε πάρα πολύ και πάντα κάνουμε προσευχές για να τον σώζει ο Θεός για χρόνια πολλά.

Μέσα από την καρδιά μας επίσης θέλουμε να εκφράσουμε ευχαριστίες στον πατέρα Μιχαήλ και στον πατέρα Κυριάκο γιατί είχαμε τη χαρά να προσευχηθούμε μαζί τους.

Για την οργάνωση της διαμονής μας στην Κύπρο ευχαριστούμε θερμά την Εκκλησιαστική Επιτροπή και επίσης την κα. Τούλα και τον κ. Κωστάκη. Ευχαριστούμε τον κ. Αντρέα για τα μαθήματά μας. Τώρα καταλαβαίνουμε στα ελληνικά σχεδόν όλα.

Ευχαριστούμε την κα. Ελένη, την κα. Αντιγόνη και τον κ. Κωστάκη για τις εκδρομές μας στα προσκυνήματα της Κύπρου, για την ανάβαση και την εκδρομή στην θάλασσα. Τώρα αγαπούμε την Κύπρο πάρα πολύ. Τις κυρίες της κουζίνας ευχαριστούμε για το νόστιμο φαγητό.

Πολλές ευχαριστίες στους ομαδάρχες και όλα τα παιδιά επειδή περνούμε εδώ πολύ ευχάριστα.

Ευχόμαστε στην Κατασκήνωσή σας πρόοδο και άνθηση, Θεία Χάρη και Αγάπη, που μας ενώνει όλους στον Χριστό.

Κατασκήνωση! Αγάπη και Χαρά!